|  |  |
| --- | --- |
|  |  |

|  |  |  |
| --- | --- | --- |
|  | |  | | --- | | **Երևանի քաղաքապետ**  **ՏԱՐՈՆ ՄԱՐԳԱՐՅԱՆԻՆ**  **«ԵԼՔ» խմբակցության ղեկավար**  **ԴԱՎԻԹ ԽԱԺԱԿՅԱՆԻՑ** | |

Հարգելի՛ պարոն Մարգարյան,

Հիմք ընդունել «Երևան քաղաքում տեղական ինքնակառավարման մասին» Հայաստանի Հանրապետության 2008 թվականի դեկտեմբերի 26-ի ՀՕ-5-Ն օրենքի (այսուհետ Օրենք) 35-րդ հովածի 1-ին մասը Երևանի ավագանու «ԵԼՔ» խմբակցությունը հանդես է գալիս քննող հանձնաժողով ստեղծելու նախաձեռնությամբ, օրենքով սահմանված կարգով ներկայացնելով քննող հանձնաժողովի ստեղծման պահանջը: Քննող հանձնաժողովի նախագահ կհանդիսանա Արայիկ Էդուարդի Հարությունյանը:

Սույնով Օրենքի 35-րդ հոդվածի 2-րդ մասով սահմանված 2018 թվականին քննող հանձնաժողովի նախաձեռնման իրավունքով «ԵԼՔ» խմբակցությունը քննության առարկա է դարձնում Երևանի քաղաքապետարանի ենթակայության նախադպրոցական ուսումնական հաստատություններում մի շարք երևույթների ուսումնասիրությունը:

Հիմք ընդունելով վերոգրյալը և Օրենքի 35-րդ հովածի 4-րդ մասը խնդրում եմ ապահովել «Հանրապետական կուսակցություն» խմբակցությունից և «Երկիր Ծիրանի» խմբակցությունից մեկական ներկայացուցիչ քննող հանձնաժողովի անդամակցության համար:

Կից ներկայացվում է Երևանում տեղական ինքնակառավարմանը վերաբերող հասարակական հետաքրքրություն ներկայացնող Երևանի քաղաքապետարանի ենթակայության նախադպրոցական ուսումնական հաստատություններում ուսումնասիրության ենթակա մի շարք փաստերի նկարագրությունը:

Հարգանքով՝ «ԵԼՔ» ԽՄԲԱԿՑՈՒԹՅԱՆ ՂԵԿԱՎԱՐ

ԴԱՎԻԹ ԽԱԺԱԿՅԱՆ

**ԵՐԵՎԱՆԻ ՔԱՂԱՔԱՊԵՏԱՐԱՆԻ ԵՆԹԱԿԱՅՈՒԹՅԱՆ ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԳՈՐԾՈՒՆԵՈՒԹՅԱՆ ՈՒՍՈՒՄՆԱՍԻՐՈՒԹՅԱՆ ՔՆՆՈՂ ՀԱՆձՆԱԺՈՂՈՎ ՍՏԵՂԾԵԼՈՒ ՄԱՍԻՆ**

Երևանի քաղաքապետարանի ենթակայության տակ գտնվող նախակրթական մի շարք ուսումնական հաստատություններում անընդհատ նկատվում են չարաշահումներ աշխատանքի կազմակերպման, ապօրինի դրամահավաքների, տնօրենների, դաստիարակների, դայակների մասնագիտական գործունեության, երեխաների նկատմամբ բռնություն գործադրելու, խմբերի խտության և այլ խնդիրների վերաբերյալ: Խնդրահարույց են նաև Երևանի քաղաքապետարանի կողմից տրամադրված դրամական միջոցների ծախսման արդյունավետությունը, ինչպես նաև «Օգնիր մանկապարտեզիդ» համացանցային կայքով հանգանակված գումարների ծախսումը:

Շատ հաճախ բողոքները հնչում են ծնողների կողմից, սակայն դրանք մնում են անանուն և թույլ չեն տալիս պարզել այդ բողոքների իսկությունը: Ծնողներն էլ մտավախություն են ունենում, որ բողոքների հրապարակայնացման դեպքում իրենց երեխաները տվյալ ՆՈՒՀ-երում կենթարկվեն կոշտ վերաբերմունքի, ինչի վերաբերյալ նույնպես կան բողոքներ:

Հաշվի առնելով վերոգրյալը, ելնելով այն փաստից, որ նշված խնդիրների վերաբերյալ «ԵԼՔ» խմբակցությունը քաղաքացիներից ստացել է բազմաթիվ բողոքներ, որոնք վկայում են ՆՈՒՀ-երում դրանց համակարգային բնույթի մասին, ղեկավարվելով «Երևան քաղաքում տեղական ինքնակառավարման մասին» Հայաստանի Հանրապետության 2008 թվականի դեկտեմբերի 26-ի ՀՕ-5-Ն օրենքի 35-րդ հովածի 1-ին մասով, «ԵԼՔ» խմբակցությունը նախաձեռնում է Երևանի քաղաքապետարանի ենթակայության նախադպրոցական ուսումնական հաստատությունների գործունեության ուսումնասիրության քննող հանձնաժողով ստեղծելու գործընթացը օրենքով սահմանված կարգով՝ ներկայացնելով համապատասխան պահանջը: